ལྷན་ཚོགས་སྟེང་གི་ཨེ་ཤི་ཡའི་རྒྱལ་ཁབ་ཁག་ནང།འགྲོ་བ་མིའི་ཐོབ་ཐང་གི་གནས་སྟངས་ཛ་དྲག་ཡོད་པས།ལྷོ་ཤར་ཨེ་ཤི་ཡའི་ཁུལ་གྱི་ཆབ་སྲིད་པ་༡༠༠ལྷག་གིས་ཨ་རིའི་སྲིད་འཛིན་ཨོ་བྷ་མར།ཐེངས་འདིར་འགྲོ་བ་མིའི་ཐོབ་ཐང་སྐོར་གྲོས་མོལ་ཡོང་བར་རེ་སྐུལ་བྱས་ཡོད་འདུག་ཀྱང།ཨ་རིས་ལྷོ་ཤར་ཨེ་ཤི་ཡའི་ཁུལ་དུ་རྒྱ་ནག་གི་དབང་ཤུགས་ཆུང་དུ་གཏོང་རྒྱུའི་དམིགས་ཡུལ་དང་ཚོང་ལས་ཀྱི་དམིགས་ཡུལ་ཆེན་པོ་བཟུང་པ་ལས།ཁུལ་དེའི་འགྲོ་བ་མིའི་ཐོབ་ཐང་གི་ཛ་དྲག་གནས་སྟངས་ལ་སེམས་ཁུར་བྱེད་ཀྱི་མེད་སྐོར་སྐྱོན་བརྗོད་བྱེད་མཁན་མང་པོ་ཡོད་འདུག།